text: Købmand samler penge ind til friplejehjem
  09 juni 2017 kl. 20.48
  Borgerne i Agerskov er i fuld gang med at samle penge ind til deres kommende friplejehjem.
  
  Agerskov Friplejehjem Møllevang skal slå dørene op den 1. august. For at kunne låne til overtagelsen af bygningerne fra Tønder Kommune, skal der samles 1,8 millioner kroner ind.
  Sonja Petersen, købmand, Spar Agerskov: "Plejehjemmet har 40 arbejdspladser. Det er altså rigtigt meget for en by med kun 1100 husstande"
  Indsamlingen har nået 840.000 kroner, men har altså stadig et stykke vej endnu.
  Den lokale Spar-butik vil nu hjælpe projektet lidt på vej.
  - Vi giver 10 procent af hele vores lørdags-omsætning til indsamlingen. Derudover har vi medarbejdere, der har tilbudt at arbejde uden løn hele dagen, fortæller Sonja Petersen, købmand, Spar Agerskov, til TV SYD.
  Det er ikke kun for plejehjemsbeboernes skyld. Det er vigtigt for hele byen, mener Sonja.
  - Plejehjemmet har 40 arbejdspladser. Det er altså rigtigt meget for en by med kun 1100 husstande, siger Sonja Petersen.
  Mange andre deler tilsyneladende købmandens synspunkt.
  - Vi har virksomheder, der allerede har givet mange penge, og i næste uge holder vi et sponsoreret cykelløb til fordel for friplejehjemmet.
  